Snákar eru vanmetin gæludýr
Unnar Karl er fæddur og uppalinn í Kópavogi og lauk námi í bifvélavirkjun frá Borgarholtsskóla. Hann fann sig þó aldrei almennilega í bifvélavirkjun og eftir nokkur ár í starfi ákvað hann að söðla um og finna sér starf tengt umönnun dýra. "Þá var ég loksins farinn að finna mig aftur."
Hann ákvað að breyta algerlega um stefnu og leggja land undir fót og leiddi ævintýraþráin hann á endanum til Bretlandseyja. Aðspurður segir Unnar Karl Bretland hafa orðið fyrir valinu þar sem það hafi einfaldlega verið ódýrast að stunda BA-nám í dýralíffræði á Englandi. Beðinn að útskýra dýralíffræði nánar stendur ekki á svörum:
"Dýralíffræði, eða zoology eins og þetta heitir á ensku, er mjög skemmtilegt og gríðarlega áhugavert nám. Aðaláherslur eru þróunarkenningin, vistfræði og uppbygging lífvera, allt frá einföldum frumum og upp í mjög stór dýr og allt þar á milli. Okkur er sömuleiðis kennt hvernig skal framkvæma rannsókn frá byrjun til enda og hvernig á að skrifa almennilegar ritgerðir um slíkar rannsóknir."
Unnar Karl sérhæfir sig í skriðdýrum og segir hann áhugann á þeim hafa orðið til þegar hann var smástrákur og sá frosk í fyrsta skipti á ævinni.
Áhugi Unnars Karls á framandi gæludýrum hefur síður en svo minnkað, en á heimili hans má finna nokkurn fjölda snáka. Aðspurður segir Unnar Karl það ekki vera vandamál og snákar séu mjög skemmtileg gæludýr.
Sjá viðtal við Unnar Karl í heild í Morgunblaðinu í dag.
Unnar Karl er fæddur og uppalinn í Kópavogi og lauk námi í bifvélavirkjun frá Borgarholtsskóla.
Hann fann sig þó aldrei almennilega í bifvélavirkjun og eftir nokkur ár í starfi ákvað hann að söðla um og finna sér starf tengt umönnun dýra.
Hann ákvað að breyta algerlega um stefnu og leggja land undir fót og leiddi ævintýraþráin hann á endanum til Bretlandseyja.
Aðspurður segir Unnar Karl Bretland hafa orðið fyrir valinu þar sem það hafi einfaldlega verið ódýrast að stunda BA-nám í dýralíffræði á Englandi.
Áhugi Unnars Karls á framandi gæludýrum hefur síður en svo minnkað, en á heimili hans má finna nokkurn fjölda snáka.